
PARLAMENTUL ROMÂNIEI

CAMERA DEPUTAŢILOR

	Comisia pentru drepturile omului, culte şi problemele minorităţilor naţionale

  Nr. 25/144/2011 


	Comisia pentru comunităţile de români din afara graniţelor ţării

       Nr. 47 /10 /2011

                                                       Bucureşti, 3 mai 2011


                                                                                                                                      PL x 165/2011                                                                                                                                                                                                               
BIROUL PERMANENT

AL

CAMEREI DEPUTAŢILOR

           
Vă înaintăm, alăturat, RAPORTUL COMUN asupra proiectului de Lege pentru modificarea art.2 alin (2) din Legea nr.299/2007 privind sprijinul acordat românilor de pretutindeni, trimis spre dezbatere în fond, Comisiei pentru drepturile omului, culte şi problemele minorităţilor naţionale  şi Comisiei pentru comunităţile de români din afara graniţelor ţării, cu adresa nr. PLx. 165 din 4 aprilie 2011, înregistrat sub nr.25/144 din 5 aprilie 2011, respectiv, sub nr. 47/10 din 5 aprilie 2011.
            În raport de obiectul şi conţinutul său, proiectul de lege face parte din categoria legilor ordinare.

                       PREŞEDINTE                                                                            PREŞEDINTE   
                                    Nicolae PĂUN                                                                   Brînză William Gabriel

RAPORT  COMUN

asupra proiectului de Lege pentru modificarea art.2 alin (2) din Legea nr.299/2007 privind sprijinul acordat românilor de pretutindeni


  În conformitate cu prevederile art. 95  din Regulamentul Camerei Deputaţilor, republicat, cu modificările ulterioare, Comisia pentru drepturile omului, culte şi problemele minorităţilor naţionale şi Comisia pentru comunităţile de români din afara graniţelor ţării  au fost sesizate spre dezbatere, în fond, cu proiectul de Lege pentru modificarea art.2 alin.(2) din Legea nr.299/2007 privind sprijinul acordat românilor de pretutindeni, cu adresa nr. PLx. 165 din 4 aprilie 2011, înregistrat sub nr.25/144 din 5 aprilie 2011, respectiv, sub nr. 47/10 din 5 aprilie 2011.

Senatul, în calitate de primă Cameră sesizată, a adoptat proiectul de lege  în şedinţa din 30 martie 2011.
Potrivit prevederilor art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.
La întocmirea prezentului raport, în conformitate cu prevederilor art.67 alin.(1) din Regulamentul Camerei Deputaţilor, Comisiile au avut în vedere:

- avizul favorabil al Consiliului Legislativ - nr.1495 din 10.12.2010; 

- avizul favorabil al Comisiei pentru politică externă cu nr.33/152/12.04.2011;
- avizul favorabil al Comisiei juridice, de disciplină şi imunităţi ( PL-x 165/201 din 19 aprilie 2011).
Guvernul prin punctul de vedere transmis cu adresa nr. nr. 86/DPSG din 31.01.2011 susţine adoptarea iniţiativei legislative sub rezerva însuşirii propunerilor şi observaţiilor cuprinse în acest punct de vedere.
Proiectul de lege are ca obiect de reglementare modificarea art.1 alin.(2) din Legea nr.299/2007 privind sprijinul acordat românilor de pretutindeni, republicată, şi nu a art.2, aşa cum în mod greşit se specifică în titlul şi în cuprinsul iniţiativei legislative, în sensul extinderii aplicabilităţii legii şi asupra cetăţenilor români din alte state decât cele din vecinătatea României.
În conformitate cu prevederile art. 61 şi 63 din Regulamentul Camerei Deputaţilor, republicat, membrii celor două comisii  au examinat proiectul de lege  în şedinţa din 3 mai 2011. 



La dezbateri au fost prezenţi 11 deputaţi din numărul total  de 13 membri ai Comisiei pentru drepturile omului, culte şi problemele minorităţilor naţionale, iar din totalul celor 15 membri ai Comisiei pentru comunităţile de români din afara graniţelor ţării  au fost prezenţi 12 deputaţi.  


 În urma dezbaterilor, membrii celor două comisii au hotărât, cu unanimitate de voturi, să propună Plenului Camerei Deputaţilor adoptarea  proiectului de Lege pentru modificarea art.2 alin.(2) din Legea nr.299/2007 privind sprijinul acordat românilor de pretutindeni, cu amendamente admise, prezentate în Anexă.


În raport cu obiectul şi conţinutul reglementării, proiectul de lege face parte din categoria legilor ordinare.

                          PREŞEDINTE,                                                                                       PREŞEDINTE,
       Nicolae PĂUN                                                                                William Gabriel BRÎNZĂ
                           SECRETAR,                                                                                             SECRETAR,
                        Sergiu ANDON                                                                                             Iosif KÖTŐ

 Întocmit,

 Şef birou

 Onesia Babeş                                                                



   Anexă
  AMENDAMENTE ADMISE
la proiectul de Lege pentru modificarea art.2 alin. (2) din Legea nr.299/2007 privind sprijinul
 acordat românilor de pretutindeni
	Nr

 crt.
	Legea nr.299/2007 privind sprijinul acordat românilor de pretutindeni
	Textul adoptat de Senat
	Amendamente
	Motivare

	1.
	……………………………
	LEGE pentru modificarea art.2 alin.(2) din Legea nr.299/2007 privind sprijinul acordat românilor de pretutindeni


	LEGE pentru modificarea art.1 alin.(2) din Legea nr.299/2007 privind sprijinul acordat românilor de pretutindeni

Autor: dl deputat Nicolae Păun - Grupul Parlamentar al Minorităţilor Naţionale
	Pentru o reglementare corectă.

	2.
	-
	Articol unic.- La articolul 2 alineatul (2), literele a) şi b) din Legea nr.299/2007 privind sprijinul acordat românilor de pretutindeni, republicată în Monitorul Oficial al României, Partea I, nr.261 din 22 aprilie 2009, vor avea următorul cuprins:


	Articol unic.- Alineatul (2) al articolului 1 din Legea nr.299/2007 privind sprijinul acordat românilor de pretutindeni, republicată în Monitorul Oficial al României, Partea I, nr.261 din 22 aprilie 2009, se modifică şi va avea următorul cuprins:

Autor: dl deputat Nicolae Păun - Grupul Parlamentar al Minorităţilor Naţionale


	Pentru o reglementare corectă.

	3.

	(2) Din categoria românilor de pretutindeni  fac parte:

a) persoanele aparţinând minorităţilor naţionale, minorităţilor lingvistice sau grupurilor etnice autohtone existente în statele din vecinătatea României, indiferent de etnonimul folosit;

b) românii emigraţi, fie că au păstrat sau nu cetăţenia română, descendenţii acestora, precum şi cetăţenii români cu domiciliul sau reşedinţa în străinătate care prestează în afara teritoriului României activităţi lucrative.
	a) persoanele aparţinând minorităţilor naţionale, minorităţilor lingvistice sau grupurilor etnice autohtone existente în statele din vecinătatea României şi alte state, indiferent de etnonimul folosit;

b) românii emigraţi, fie că au păstrat sau nu cetăţenia română, descendenţii acestora, precum şi cetăţenii români cu domiciliul sau reşedinţa în străinătate.
	„(2) Din categoria românilor de pretutindeni  fac parte:”

Nemodificat.

Nemodificat.

Autor: dl deputat Nicolae Păun - Grupul Parlamentar al Minorităţilor Naţionale

